### Resume

Byrådet bevilgede på deres møde den 9. december 2020, sag 236, en kommunal lånegaranti på 1 mio. kr. til Den Selvejende Institution Hover Kunstgræsbane, til etablering af kunstgræsbane på [adresse]. Vejle Kommune ejer jorden ved [adresse], hvorpå kunstgræsbanen etableres. Derfor ansøger Den selvejende institution Hover Kunstgræsbane om et tilskud svarende til vederlagsfri leje af kommunens jord - altså en brugsret. Herudover ansøges der om et årligt driftstilskud på 41.792 kr. (2021-niveau) i aftale om brugsrettens løbetid. Det Kommunale Tilsyn, Ankestyrelsen, har d. 3. februar 2022 godkendt tilskuddet, jf. lånebekendtgørelsen § 13, stk. 1, dog under forudsætning af, at Byrådet godkender tilskuddene.

### Sagsfremstilling

Den selvejende institution Hover Kunstgræsbane har til formål at skabe gode muligheder for at dyrke fodbold og anden idræt hele året rundt til gavn for lokalsamfundet. Dette sker ved at eje og drive kunstgræsbanen, beliggende på [adresse] arealer, og gennem udlejning stille kunstgræsbanen til rådighed for amatør idrætsaktiviteter.

Byrådet bevilgede på deres møde d. 9. december 2020, sag 236, en kommunal lånegaranti på 1 mio. kr. til Den Selvejende Institution Hover Kunstgræsbane, til etablering af kunstgræsbane på [adresse]. Kunstgræsbanen skal etableres på en del af matr. nr. 13ah, [adresse], [adresse], beliggende på adressen [adresse] 171, 7100 Vejle. Det er Vejle Kommune, der ejer arealet.

Den selvejende institution, [adresse] ansøger derfor om et kommunalt tilskud, svarende til vederlagsfri jordleje af kommunens jord i en periode på foreløbigt ca. 20 år - brugsretsaftalen mellem Vejle Kommune og [adresse] kan af Vejle Kommune tidligst bringes til ophør med virkning fra 1. januar 2042. Herudover er det forudsat i brugsretsaftalen, at [adresse] i aftalens løbetid årligt modtager et driftstilskud på 41.792 kr. i 2021-niveau (beløbet pristalsreguleres), jf. de af Byrådet vedtagne principper for anlæggelse af kunstgræsbaner.

Når kommunen beslutter at yde flerårige tilskud, som kommunen ikke efter lovgivningen er forpligtet til at yde, kræver det samtykke fra Det Kommunale Tilsyn, Ankestyrelsen, jf. lånebekendtgørelsens § 13, stk. 1.

Derfor har forvaltningen anmodet Ankestyrelsen om samtykke til at yde tilskuddene på dels den vederlagsfrie jordleje og dels det årlige driftstilskud.

Ankestyrelsen har givet samtykke til, at kommunen kan yde tilskuddene under forudsætning af, at Byrådet træffer afgørelse om tilskuddene.

### Klima og resiliensvurdering

Ingen bemærkninger.

### Sagens videre forløb

Sagen skal behandles i Økonomiudvalget og Byrådet.

### Historik

Kultur- og Sundhedsdirektøren indstiller, 8. marts 2022, pkt. 42:

at Den selvejende institution Hover Kunstgræsbane bevilges et tilskud svarende til vederlagsfri jordleje af kommunens jord på en del af matr. nr. 13ah, [adresse], [adresse], beliggende på adressen [adresse] 171, 7100 Vejle i en periode på minimum 20 år, og

at Den selvejende institution Hover Kunstgræsbane bevilges jf. principperne om anlæggelse af kunstgræsbaner et årligt driftstilskud på 41.792 kr. i 2021-niveau (pristalsreguleres) i en periode på minimum 20 år, og

at finansieringen anvises fra idrætsområdet.

Beslutning fra Kultur- og Idrætsudvalget, 8. marts 2022, pkt. 42:

Anbefales.

Beslutning fra Økonomiudvalget, 21. marts 2022, pkt. 73:

Anbefales.

Fraværende: Nikolai Jespersen

### Beslutning

Godkendt.